અમદાવાદના મેઘાણીનગર વિસ્તારમાં આવેલી ગુલબર્ગ સોસાયટીમાં ૨૮ ફેબ્રુઆરી, ૨૦૦૨માં થયેલા હત્યાકાંડ સંદર્ભે સ્પેશિયલ કોર્ટે ૧૭ જૂનના રોજ ૨૪ કસૂરવારને સજા સંભળાવી. ૨૪ આરોપીઓ પૈકી ૧૧ને ખૂન સહિતના અપરાધ અન્વયે કલમ ૩૦૨ હેઠળ આજીવન કારાવાસની સજા ફટકારાઈ જ્યારે અન્ય ૧૩ને ખૂન સિવાયની હળવી કલમો હેઠળ કસૂરવાર ઠેરવી સાતથી દસ વર્ષની સજા ફટકારાઈ. ૧૩ પૈકી એક આરોપી મંગીલાલ જૈનને ૧૦ વર્ષની સજા જ્યારે અન્ય ૧૨ને સાત વર્ષની સજા ફટકારાઈ. ગુલબર્ગકાંડમાં છેક ૧૪ વર્ષે સ્પેશિયલ કોર્ટે તેનો ચુકાદો સંભળાવ્યો હતો તેથી આ ચુકાદા પર સૌની મીટ મંડાયેલી હતી.